Les visites arqueològiques al Puig de Sitges tanquen temporada
13:04, Dimarts, 28 Maig 2019
L’arqueòleg Joan Garcia Targa ha fet balanç de les visites arqueògiques que periòdicament realitza al Puig de Sitges, amb el suport de la regidoria de Cultura de l’Ajuntament de Sitges. Prop de 400 persones han participat aquests darrers mesos de l’activitat, gratuïta, el que dona idea de l’interès que desperta el passat arqueològic de la vila.
http://continguts.radiomaricel.cat/continguts/2019/05/28/targa_28052019.mp3
Josep Rondissoni, Sitges, el restaurant ‘La Cala’ i cinc receptes que ‘La Salseta’ proposa per homenatjar-lo.
Amb Valen Mongay ens apropem a Josep Rondissoni, una figura capdal dins el món de la gastronomia a Catalunya durant el segle XX. Rondissoni va arribar a Sitges el 1955, i posà en marxa el restaurant La Cala. Avui, el projecte de la memòria de les cases, en ret homenatge amb una placa on hi havia el restaurant, i La Salseta recupera cinc plats del seu receptari: els canelons rossini, la sopa bullabesa, l’ànec a la taronja, la sarsuela i el bescuit glacé a la vainilla. Us agradarà aquesta història.
http://continguts.radiomaricel.cat/continguts/2019/05/09/valen_09052019.mp3
Ja són a punt les Caramelles 2019. En parlem amb els tres directors: Jordi Martí, Joan Pinós i Pere Camps
12:30, Dimarts, 16 Abril 2019
Els tres directors de les colles de Caramelles: Pere Camps (Prado), Joan Pinós (Sitgetanes) i Jordi Martí (Retiro).
Un any més, ens acompanyen els tres directors de les colles de caramelles per fer-ne la prèvia del que seran les tradicionals cantades durant el Dissabte de Glòria i Dilluns de Pasqua. Amb Pere Camps (Casino Prado), Jordi Martí (Societat El Retiro) i Joan Pinós (Sitgetanes) hem conversat sobre aquells aspectes que envolten una colla de caramelles: el nombre de cantaires, les assistències als assajos, la formació de músics o el fet de com algunes colles, com és el cas de les Sitgetanes i enguany el Prado, han incorporat dones. Enguany, el Prado cantarà “l’Himne del Prado” (lletra de Salvador Soler i Forment i música d’Agustí Cohí i Grau) i l’americana “Doble Alegria” (lletra de Salvador Soler i Forment i música de Manel Torrents i Girona). La Societat El Retiro, en homenatge enguany a Lluís Curtiada, interpretarà l’americana “Lluny” (lletra Ferran Soldevila i música de Gabriel Pallarès) i el vals “Dissabte de Glòria” (lletra de Trinitat Catasús i música de Gabriel Pallarès). Les Caramelles Sitgetanes cantaran l’americana “Nit de Pasqua” (lletra de Lali Vergés i música de Jordi Panyella) i la sardana “La Sitgetana” (lletra de Lali Vergés i música de Joan Pinós).
http://continguts.radiomaricel.cat/continguts/2019/04/16/caramelles_16042019.mp3
Pàgina 3 de 158« Primera« Anterior...234...» SegüentDarrera »